AksaraLLM/aksara-bahasa-daerah-v1 huggingface dataset:
éBay manrupakeun situs lélang sacara online. Di ieu situs, sakabéh jalma di dunya bisa meuli jeung ngajual barang jeung jasa. éBay diadegkeun ku San Jose di California taun 1995. Kasang tukang inohong anu ngadegkeunana nyaéta programér komputer ti Iran. éBay diadegkeun minangka situs pribadi mimitina, anu bisa ngabagikeun tulisan. Eusi tulisan dina ieu situs nyaritakeun ngeunaan virus ébola. Awalna ieu situs dipiboga ku Echo Bay Technology Gropup. Nalika rék ngadaptarkeun domain, éta ngaran robah jadi Echobay.com. Ieu ngaran geus dipimilik ku batur. Jadi, éta situs dirobah deui ngaranna jadi ebay.com. Sukséna éBay jadi inspirasi pikeun perusahaan lélang anu mekar ka sakabéh dunya.

Kaonjoyan 
Situs éBay miboga tujuan utama sangkan jadi situs dagang internasional. Ku kituna loba pisan kaonjoya tina ieu situs. Kaonjoyan anu mimiti nyaéta kabutuhan anu dijual lengkep. Teu ngan saukur ngajual barang, tapi di situs éBay ogé lengkep nawarkeun jasa. Lian ti éta, ieu situs gampang pisan diaksésna. éBay sifatna fléksibel. Tukang dagang di éBay gampang diajak komunikasi, pikeun nawar harga. Cara mayarna, éBay ngagunakeun paypal pikeun transaksina.

Kaonjoyan anu kadua nyaéta aya fasilitas lélang disitusna. Fitur lélang ieu mangrupa situs panggedéna sadunya. Barang anu dijual sacara lélang biasana hargana leuwih murah. éBay ngajaga pisan sakabéh data pribadi, boh para padang jeung anu meuli. Pikeun ngajaga kaamanan, éBay méré garansi sangkan barang nepi ka anu meuli dina kaayaan hadé. Lamun barang teu luyu jeung katangtuan dina situs, anu meuli bisa ménta sangkan duit anu geus dibikeun dibalikkeun deui.

Kaonjoyan anu katilu nyaéta, customer service di éBay kawéntar soméah. Sanajan teu bisa paamprok sacara langsung, ngaliwatan fitur messager, tapi dumasar sababaraha hasil survéy customer service di éBay mindeng mantuan pikeun ngajawab paménta ti para pangunjung situs.  

Kaonjoyan anu kaopat nyaéta, bisa néangan barang anu dipikahayan ngagunakeun foto atawa gambar. Éta kaonjoyan téh mangrupa salah sahiji fitur éBay anu dingaranan image search an find it on eBay. Para pangunjung situs, kantun nyiapkeun kaméra pikeun nyokot gambar barang anu dipikahayang, tuluy mulai néangan barang anu dipikahayang dina situs éBay. 

Kaonjoyan kalima, di situs éBay aya aplikasi anu dingaranan eBay Pulse. Fungsina pikeun méré hal naon waé anu keur ramé, barang naon waé anu keur loba ditéangan dina situs. 

Kaojoyan anu kagengep, prosés daftar dina éBay kawilang gampang. Saha waé anu rék jadi anggota di éBay, bisa lakukeun sacara gratis.

Kaonjoyan anu katujuh, éBay nampilkeun barang sacara rapih. Lian ti éta tampilan wébna basajan, jeung barang anu dijualna kawilang murah.

Cara Daptar 

 Asup kana wébna, tuluy daptar salaku user. 
 Mulai néangan barang salaku pangunjung.
 Pilih barang anu dipikahayang tuluy klik “beli”.
 Sanggeus éta bakal ditampilkeun ukuran barang anu dipilih.
 Lengkepan alamat tujuan jeung pilih métode transaksi.
 Sanggeus berhasil, tungguan barang anu dipikahayang dianterkeun ka alamat tujuan.

Daftar Référénsi 

Ékonomi
Alergi nyaéta balukar anu kaleuleuwihi sistem kakuatan awak waktu zat ahéng atawa alergén asup kana awak. Ieu kaayaan dibalukarkeun ku zat anu teu ngabahayakeun sacara médis saperti kadaharan, serbuk sari, obat, kebul anu kotor jeung hawa tiis. Ieu gangguan kaséhatan teu narajang kabéh sistem imun manusa. Ngan keur sababaraha urang mah kana hal-hal anu tangtu téh bisa ngondang réaksi anu kaleuleuwihi tina sistem imun kana zat anu asup.

Gejala 
 Ruam (barentus beureum dina kulit anu karasa gateul).
 Kulit boléksék atawa nyeri.
 Irung gateul, mepeg jeung léhoan.
 Panon beureum, bareuh, jeung ngaluarkeun cacai.
 Beresin-beresin.
 Nyeri beuteung.
Gejala bakal leuwih parna lamun geus loba kakeunaan alergén, contona saperti kieu.
 Kram beuteung.
 Rasa nyeri atau sesek dina dada.
 Kakeunaan diaré.
 Hésé atawa nyeri ngeleg. 
 Karasa lieur nepi ka kapiuhan (vertigo).
 Loba kasieun jeung hariwang.
 Beungeut beureum bakat ku ningkatna suhu awak.
 Sebel atawa utah.
 Jatung ngeleper.
 Bareuhna raray, panon, biwir, atawa létah.
 Awak leuleus.
 Batuk mengi.
 Kasorang asma.
 Hésé napas.
 Leungit kasadaran.

Faktor 

 Génétik, lamun aya anggota kulawarga anu kakeunaan alergi aya résiko bisa tatalépa anggota kulawarga anu lian.
 Kasorang panyakit séjén, jalma bisa kakeunaan alergi lamun dirina kakeunaan panyakit asma, kaligata, atawa éksim. Ieu sababaraha alergen di handap mindeng nyababkeun alergi nyaéta:
 Serbuk sari, bulu sasatoan, toko, jeung sajabana.
 Kadaharan anu tangtu, saperti kacang, gandrum, kedelé, lauk, kerang, endog, jeung susu.
 Diseureud ku tiwuan.
 Obat-obatan anu tangtu, utamana golongan antibiotik atawa pénisilin.
 Bahan anu tangtu, contona latéks.

Obat 

 Obat, obat alergi bisa ngurangan gejala alergi nu hampang. Conto obatna nyaéta antihistamin, kortikosteroid, jeung dekongestan. Ieu obat bisa dimeunangkeun sacara bébas atawa resep dokter. 
 Suntikan epinefrin, lamun ngalaman anafilaksis, dokter atawa petugas médis lamun langsung méré suntikan epinefrin keur ngurangan gejalana sangkan teu nyaliara leuwih parna. 
 Imunoterafi, jenis terapi anu bisa dilakukeun ku dokter. Imunoterapi dilakukeun ku cara méré suntikan salila sababaraha taun keur mantuan awak anu kakeunaan alergi sangkan biasa ku alergen nu tangtu. Ku kituna, réaksi alergi bisa dikurangi atawa dicageurkeun.

Rujukan 
Imunologi
Kaséhatan
Déflasi nyaéta periode di mana harga-harga sacara umum turun, sedengkeun niléy duit nambahan. Déflasi mangrupa kaayaan sabalikna tina inflasi. Déflasi mangrupa kaayaan jumlah duit anu sumebar di masarakat kurang.

Faktor 

 Aturan bank séntral anu nyieun kawijakan anu geus ditetepkeun. Ieu otoritas téh miboga pancén pikeun ngontrol kaayaan sumebarna duit di nagara, sarta miboga kawijakan pikeun netepkeun suku bunga. Otoritas anu dimaksud nyaéta bank séntral, anu miboga kawijakan pangluhurna pikeun netepkeun monétér.
 Loba teuing hasil produksi anu sarua. Ieu hal lumangsung nalika jumlah barang leuwih loba dibandingkeun jeung minat anu meulina. Loba perusahaan boga produk anu sarua. Stratégina nurunkeun harga jadi murah, sangkan loba konsumén anu meuli jeung milih éta produk.
 Nurunna paménta kana hiji barang. Loba masarakat anu geus boga alternatif pikeun milih barang saluyu jeung kabutuhanana. Lian ti éta, aya sababaraha perusahaan anu teu ngukur jumlah kuantitas produksi pikeun hiji barang. Kurangna survéy ngeunaan barang nu rék dijual ngalantarankeun éta barang teu laku dijual ka masarakat.

Jenis 
Aya dua jenis déflasi, nyaéta:

 Déflasi Stratégis. Mangrupakeun jenis déflasi anu dilantarankeun kawijakan ngeunaan gejala konsumsi anu loba teuing di masarakat. jumlah paménta konsumsi anu loba teuing bisa ngalantarankeun harga produksi di pasar jadi mahal. Sedengkeun harga jual jadi turun. Déflasi stratégis ogé dilantarankeun ku ayana kawijakan ti bank séntral pikeun nurunkeun suku bunga. Nalika suku bunga diturunkeun, loba masarakat anu kairut pikeun minjem duit ka bank. Sedengkeun perusahaan, paloba-loba nyimpen duit di bank sangkan untung tina bunga anu dibéré ti bank. Ku kituna, jumlah duit anu sumebar di masarakat jadi saeutik, sarta harga barang jadi nurun. Tapi, pikeun kaayaan ékonomi nagara ieu kasus téh jadi boga dampak negatif lantaran teu stabilna ékonomi nagara.
 Déflasi sirkulasi. Mangrupakeun kaayaan ékonomi teu stabil lantaran transisi ékonomi anu ngaronjat. Déflasi sirkulasi tuwuh lantaran kamampuh produksi jeung kamampuh konsumsi teu saimbang, anu ngalantarankeun harga barang jadi murah. Minat masarakat turun, sedengkeun produksi barang masih kénéh loba. Harga produksi jadi mahal, sedengkeun harga barang anu dijualna jadi murah.

Dampak

Dampak positif tina déflasi 

 Mata uang jadi kuat.
 Minat nabung di masarakat jadi ngaronjat.
 Masarakat leuwih hémat nalika balanja.

Dampak negative tina déflasi 

 Bati pikeun bisnis nurun.
 UMR ngiluan turun.
 Invéstasi jeung harga saham ngilu turun.

Solusi 
Aya sababaraha solusi pikeun nyangharepan déflasi, di antarana:

 Netepkeun kawijakan monétér. Ieu cara digunakeun sangkan jumlah duit anu sumebar ka masarakat ngalobaan. Carana, suku bunga dikurangan sangkan masarakat teu nyimpen duit di bank, tapi ngagunakeun éta duit pikeun balanja.
 Netepkeun kawijakan fiskal. Tujuanana masih kénéh sarua, sangkan jumlah duit anu sumebar ka masarakat ngalobaan.
 UMR pikeun pagawé jumlahna dilobaan.
 Pajeg pikeun nagara dikurangan.
 Nurunkeun suku bunga.

Daftar Référénsi 

Ékonomi
Sundal malam (Polianthes tuberosa, basa Indonesia: sedap malam nyaéta tutuwuhan anu asalna tina kulawarga agavaceae. Ieu tutuwuhan kembangna kawas lily baheula remen dipelak di sakuriling buruan imah kusabab seungitna, kembangna anu bodas sok ngahaja diselapkeun dina buuk sangkan kaangseu seungit. Ieu kembang ligar tur baris ngaluarkeun bau seungit di mana panon poé geus surup, ieu tutuwuhan kembang téh pituin ti nagara Cina.
Ngaran  tuberosa ngajentrekeun di mana ieu tutuwuhan mibanda beuti (tuber), kiwari dipikawanoh sahenteuna aya  12 spésiés tina genus Polianthes.

Ngaran séjén
Sundal malam disababaraha daérah dipiwanoh,  saperti di:  
India wétan disebutna ratkirani, anu pihartieunna "ratu malam". Di Singapura ieu kembang disebutna  xinxiao, anu hartina "tempat wereng eunteup". Di Persia, ieu kembang disebutna maryam, anu mangrupa ngaran ilahar pikeun awéwé. Di Hawaii ieu kembang dimangpaatkeun pikeun mapaés pangantén, baheula dina mangsa / zaman Viktoria ieu kembang dimangpaatkeun pikeun kembang di pajaratan. Seungit kembang ieu bisa disebut kompleks, eksotis, manis, jeung has bau kembang.

Ieu tutuwuhan jangkung nepi ka 45 cm kalayan kembangna anu mibanda kelir bodas susu semu konéng pias. Daunna panjang kelirna héjo ngora ngumpul dina puhu tangkalna. Genus tutuwuhan ieu masih kénéh baraya deukeut jeung manfreda.

Kagunaan 
Kembang sundal malam geus ti abad ka 17 kénéh dimangpaatkeun pikeun bahan nyieun minyak seungit, ieu mangsa mimiti di piwanoh di Eropa. Di Indonésia, sagigireun jadi kembang hiasan ogé kembang ieu dijieun salahsahiji bahan sayureun, saperti sop kembang sundul malam, kimlo atawa tekwan.

Dicutat tina 

 

Agavaceae
Tutuwuhan tropis
Prada Samlawi (lahir di Rumpin, Bogor, Jawa Barat) mangrupikeun salah bajoang kabebasan Indonesia sareng mangrupikeun pejuang asli daérah Rumpin. Ngarana diabadikan janten nami jalan utama di Kecamatan Rumpin.

Perjuangan
Prada Samlawi nyalira mangrupikeun putra asli Rumpin, Kabupaten Bogor.  Salila hirupna, manéhna kalibet ngusir penjajah Belanda ti nagara, utamina di daérah Bumi Tegar Beriman (Bogor). Manéhna diitung cukup pikeun teu resep ka penjajah. Prada Samlawi katelah jalma anu teu sieun ngusir penjajah.  Wani na rada émut, utamina réréncangan dina panangan, di mana nalika éta Prada Samlawi aya di unit Bagian III, anu dipimpin ku Sersan Sairin.

Prada Samlawi kedah paeh dina yuswa ngora pisan sakitar 35 taun. Anjeunna pupus nalika kalibet dina gelut di daérah Kampung Sentuk, Desa Bangunjaya, Kecamatan Cigudeg dina 1948. Sateuacanna, Samlawi sateuacan angkat, nyungkeun ngadamel pepes ikan, tapi nalika asak, manéhna henteu gaduh waktos kanggo tuang pékan lauk.
“Aing ngagaduhan inpormasi ti jalma anu ningali langsung di Désa Sentuk. Saatos sholat Djohor, Prada Samlawi diséréd sareng dihijikeun, teras diduruk, saatosna manéhna diculkeun ku pélor.  Ngadéngé berita éta, Aing langsung ngaluarkeun cimata, ”ceuk Ozos.
Prada Samlawi sanés ngan ukur prajurit anu taat ka atasanna. Tapi anjeunna teras-terasan rajin ibadah, sanaos manéhna aya di daérah anu pikasieuneun pisan dina waktos éta. Abah Ugan, batur ti Prada Samlawi dina waktos éta, ningali langsung saatos manéhna dieksekusi.

Rujukan
Ki térong badak; nyaéta tutuwuhan anu asalna tina kulawarga  gentianaceae.
Tangkalna teu pati jangkung, remen dipelak di buruan pikeun papaés alatan mibanda kembang bodas tur éndah katempona.

Habitat
Loba kapanggih hirup di  Myanmar kidul, Thailand, Kamboja, Sumatra, Peninsular Malaysia, Singapura,  Philipina, Borneo, Jawa, Bali, Moluccas, Asia Tenggara nepi ka New Guinea.

Ciri mandiri
Ieu tangkal jangkungna bisa nepi ka 20 méter, sanajan jarang katempo dina ukuran sakitu jangkungna.

Dicutat tina

Kategori : Tutuwuhan tropis 
Kategori : Gentianaceae
Jean-Joseph Sanfourche, dikenal ngan saukur salaku Sanfourche, mangrupikeun pelukis, pujangga, desainer sareng pematung Perancis, lahir 25 Juni 1929 di Bordeaux, sareng pupus 13 Maret 2010 di Saint-Léonard-de-Noblat.

Catetan jeung rujukan
Jean Dubuffet (Le Havre, 31 Juli 1901, Paris, 12 Méi 1985) mangrupikeun pelukis, pemahat sareng seniman palastik Perancis, téorisi munggaran tina gaya seni anu anjeunna masihan nami "seni brut". Marginalisasi atanapi gering méntal: lukisan, patung, kaligrafi, anu anjeunna ngaku yén parantos diideuan ku nyalira.

Catetan jeung rujukan
Gongséng; glycosmis cochinchinensis  nyaéta tutuwuhan anu asalna tina kulawarga rutaceae. Kembangna mibanda lima kelopak sarta kelirna bodas.  Tangkalna leutik bisa disebut rungkun, buahna laleutik mun geus asak kelirna robah jadi beureum. 

Jangkung tangkalna langka anu leuwih ti lima méter, hirup kalawan subur di daérah anu perenahna sahandapeun 1000 mdpl. Genus Glycosmis tacan diguar leuwih jéntre, loba spésiés anu tacan dideskripsikeunn leuwih gamlang.
Kaasup di jerona :

Glycosmis aglaioides R.H.Miao
Glycosmis angustifolia Lindl. ex Wight & Arn.
Glycosmis borana V.Naray. ex Tanaka
Glycosmis chlorosperma (Blume) Spreng.
Glycosmis collina B.C.Stone
Glycosmis craibii Tanaka
Glycosmis crassifolia Ridl.
Glycosmis cyanocarpa (Blume) Spreng.
Glycosmis cymosa (Kurz) V.Naray.
 Glycosmis decipiens
Glycosmis dinhensis
Glycosmis elongata
Glycosmis erythrocarpa — red-tangerine
Glycosmis esquirolii
Glycosmis gracilis
Glycosmis greenei
Glycosmis longipes
 Glycosmis longisepala
Glycosmis lucida
Glycosmis macrantha
Glycosmis macrocarpa
Glycosmis macrophylla
Glycosmis mansiana
Glycosmis mauritiana
Glycosmis montana
 Glycosmis monticola (syn. G. chlorosperma)
Glycosmis oligantha
Glycosmis ovoidea
Glycosmis parkinsonii
Glycosmis parva
Glycosmis parviflora — Chinese glycosmis
 Glycosmis pentaphylla — orangeberry, gin berry
 Glycosmis perakensis
Glycosmis petelotii
Glycosmis pierrei
Glycosmis pilosa
Glycosmis pseudoracemosa
Glycosmis pseudosapindoides
Glycosmis puberula
Glycosmis singuliflora
Glycosmis stenura
Glycosmis subopposita
Glycosmis sumatrana
Glycosmis superba
Glycosmis tetracronia
 Glycosmis tomentella
Glycosmis trichanthera
 Glycosmis trifoliata — pink-fruit glycosmis
Glycosmis xizangensis

Dicutat tina
 
 

Kategori :Tutuwuhan tropis 
Kategori :rutaceae
Pacé-pacé; paci-paci; (Leucas lavandulifolia); Lenglengan  nyaéta tutuwuhan anu asalna tina kulawarga lamiaceae.  Loba kapanggih hirup di pulo Jawa di daérah anu perenahna 1500 mdpl, remen katempo hirup di sisi jalan, sawah atawa kebon anu teu ka urus jeung sajabana.

Ciri mandiri

Ieu kaasup tutuwuhan herba anu tangkalna  ajeg, jangkung kurang leuwih saméter rata-rata 0,20 dugi ka 0,60 méter jangkungna, dahanna barijil timimiti palebah handap tangkalna. 
Rumphius ngajelaskeun (VI, kc. 39) dina nami Herba admira tionis, cenah yén ieu tutuwuhan bau na henteu pikaresepeun kitu deui  rasana  pait.
Cupat daun (petiole) pondok malahan kalolobaanana henteu katempo; dauna lonyod, ukuran 2.5-7x1.5-1.2cm pubescent, dasar daun cuneate-attenuate, tungtung daun rérégéan , vena lateran 2 nepi ka 3 pasang. Kembangna loba/verticillaster buleudanna 1.5-2.5cm; ukuranna leuwih pondok tibatan tabung kelopak, kalawan luhuurna spinescent. Kelopak obovoid, ukuranna kurang leuwih 0.5mm.

Ngaran séjén
Ieu tutuwuhan nelah ogé daun setan, lingko-lingkoan, lenglengan, nlenglengan, plengan (Jawa); sarap nornor (Madura); gofu hairan (Ternate); jeung laranga (Tidore); sarap nornor (Madura), lenglengan (Jawa), Gofu hairan (Ternate), larang (Tidore).

Guna jeung mangpaat

Ubar jero
Ieu tutuwuhan mibanda sipat vermifuge (anti cacing). Dauna dilérab/digarang tuluy didahar maké uyah pikeun ubar galingging ogé ubar suda kana barang dahar. 

Sakabéh bagéan ieu tutuwuhan ogé bisa dimangpaatkeun pikeun ubar, hasiat a kayaning: hésé saré, gulinggasahan, nyeri sirah, batuk, diftéri, kencing manis. Sadiakeun pacé-pacé beresih 10-15 gr di Godog, di mana geus tiis tuluy diinum caina.

Ubar luar
Daunna beunang ngabebek/ngaréndos bisa dimangpaatkeun pikeun ngubaran koréng atawa kudis, ngumbah anu raheut.
Ieu tutuwuhan mibanda isopimarane rhamnoglucoside, linifolioside (Yusuf et al., 2009 dalam uddin, 2014)

Dicutat tina 

Lamiaceae
Tutuwuhan tropis
Tutuwuhan ubar
Ki mangkok; mamangkokan; Micromelum pubescent nyaéta hiji tutuwuhan anu asalna tina kulawarga Rutaceae. Loba kapanggih hirup di kapuloan Andaman, Sri Lanka , Malaysia jeung Indonesia . Di pulo jawa loba kapanggih hirup di daérah anu perenahna sahandapeun 1000 Mdpl.

Ngaran séjén 
Kimangkok mibanda sebutan anu béda-béda diunggal wewengkon, saperti :
Di Malaysia : Semeru, Cemamar, Cemumar, Semeru; Sri Lanka : Wal-karapincha (Singhalese); Kakaipalai (Tamil); Sunda  : Ki bétjëtah, Kt madja, Ki mangkok, Mamangkokan; Jawa : Mentanén, Sén-tanén, Télawas.

Ciri Mandiri
Rungkun atawa  tangkal, jangkung nepi ka 12 Méter. Buleudan tangkalna  0,15 M.

Ki mangkok kagolongkeun tangkal leutik malah bisa disebutkeun rungkun, daunna imparipinnate, ukuranna panjang 20-25 cm. Aya 9-15 lambar daun, bijil paingareup-singareup, cupatna pondok, wujudna buleud endog. semu lonyod, tungtung daun rata kalawa, kelenjar dauna katempo, daun palebah luhurna lemes. Kembangna mibanda cupat anu pendek, ngentep dina ranggeuyana bijil tina kélék daun, mangkak, dikotomis, cymes corymbose, bracts leutik, pasingareup-singareup dina cagakna. Lobus kelopak ubak, nyikutilu, kelopak lonyod rata, angkak. Ovariumna lonyod , buluna kandel Wujudna rada panjang arta kandel. Stigma capitates jeung buahna paranjang 5mm, wujudna lonyod, buleud endog, méncos, mibanda kelenjar.

Kandungan Kimia
Ki mangkok mibanda sababaraha rupa kimia anu aya dina tangkal jeung akarna, tayalian :
Mictomelum pubescen Blume dina daunna mibanda coumarins, micropubescin sarta phebalosin. Dina kulitna phebalosin, dina akarna mibanda micromelumin, phobalosin, imperatorin, angelical, scopoletin minumicrolin jeung murransa.

Guna jeung mangpaat
Di Sumatra Kidul, akarna anu  pait  disiksikan digodog pikeun ngubaran nyeri dada. Bisa waé akarna di seupah jeung daun seureuh pikeun ngubaran batuk.

Dicutat tina
 
 

 Tutuwuhan ubar
Tutuwuhan tropis
Tiliaceae
Sistem biologis mangrupa jaringan kompléks anu ngahubungkeun sababaraha éntitas anu aya hubunganana sacara biologis. Organisasi biologis ngabentang sababaraha skala jeung ditangtukeun dumasar kana struktur anu béda-béda gumantung kana naon sistemna.  Conto sistem biologis dina skala makro nyaéta populasi organismeu. Dina skala organ jeung jaringan dina mamalia jeung sato anu séjénna, contona kaasup sistim pamedalan getih, sistim panapasan, jeung sistim saraf. Dina skala mikro nyaéta skala nanoscopic, conto sistem biologis nyaéta sél, organél, kompléks makromolékuler jeung jalur pangaturan. Sistem biologis tong disaruakeun jeung sistim hirup, siga organismeu hirup.

Tumbu luar 

 Sistem Biologi: Ikhtisar ku Mario Jardon: Tinjauan ti Science Creative Quarterly, 2005.
 Sintésis sareng Analisis Sistem Biologis, ku Hiroyuki Kurata, 1999.
 Éta tina sakedik sareng pas tina sakedik. Kana asal sareng pangaruh inpormasi dina évolusi rata-rata. Ngawengku kumaha bentuk kahirupan sareng sistem biologis asalna sareng ti saprak éta mekar janten langkung rumit, kalebet épolusi gén sareng memes, janten mémik rumit ti organisasi sareng perusahaan multinasional sareng " otak global ", (Yves Decadt, 2000). Buku anu diterbitkeun dina basa Walanda ku ringkesan kertas Inggris dina The Information Philosopher, http://www.informationphilosopher.com/solutions/s Scientists/decadt/
 Schmidt-Rhaesa, A. 2007. Évolusi Sistem Organ . Oxford University Press, Oxford,  .

Rujukan 
 

Biologi
Ki payung; kakalapaan; Biophytum sensitivum nyaéta hiji tutuwuhan anu asalna tina kulawarga Oxalidaceae. Ieu tutuwuhan mikaresep taneuh jemlek tur iuh, loba kapanggih hirup di Nepal, India, sarta wewengkon Asia Tenggara. Dina basa Inggris ieu tutuwuhan disebutna : little tree plant, di Malaysia disebutna Mukkootti.

Ciri mandiri 

Jangkung tangkalna, 5 nepi ka 20 cm.  Hirup kalawan subur dina tempat anu kaiuhan/hieum (Bac ker, Schoolflora).  Rumphius ngajelaskeunana (V, kc. 301) Ieu Herba dina sentiens salaku tangkal céri leutik, anu daunna laleutik.

Tutuwuhan ieu teukaopan/sénsitip, malahan  ku napas manusa atanapi sato. Kaayaan tutuwuhan anu luar biasa sapertos kitu, tangtosna, ngagaduhan sagala jinis aplikasi atawa kagunaan.  Utamana kagunaan ubar.

Kandungan kimia 
Panaluntikan kimiawi nembongkeun yén sababaraha bagéan tina ieu tutuwuhan mibanda loba sanyawa saperti amentoflavon, cupressuflavone, jeung isoorientin. Kitu deui saripatina geus kanyahoan mibanda sipat antibakteri, anti-inflamasi, antioksidan, antitumor, radioprotektif, kemoprotektif, antiangiogenetik, bisa ngubaran raheut, imunomodulator, anti-diabetes, jeung kardioprotektif.

Mangpaat jeung kagunaan 
Geus diayakeun panalungtikan ngeunaan kimia dina ieu tutuwuhan, aktivitas biologis , sarta kagunaan pikeun ubar.

Pikeun nyeri beuteung, dauna dibungkus dina daun cau, tuluy dideangkeun/dipais handapeun lebu panas, muntos tiis nembe didahar bisa ogé ditambah sirop ngarah teu peuheur teuing.

Dimangpaatkeun ogé pikeun ubar sesek napas, utamana karasa eungap nalika badarat. Carana akar jeung dauna dikulub/digodod, lamun geus tiis terus cai pangulubanna di inumkeun atawa dicampur heula jeung gula atawa sirop.

Dicutat tina

Kategori :Tutuwuhan tropis  
Kategori : Tutuwuhan ubar 
Kategori :Oxalidaceae
Ki sampang; Evodia latifolia  nyaéta hiji tutuwuhan anu asalna tina kulawarga Rutaceae . Ngaran populér ki sampang di unggal daérah kayaning : di Jawa disebutna sampang, di Bali disebutna empag.

Ciri mandiri
Tangkal ki sampang, jangkungna dugi ka 25 méter.  Kitu deui buleudan tangkalna 45 cm. 
Daun dina sagagang bijil 3 lambar, panjang tur méncos katungtung. Daun pelebah luhurna   glabrescent atawa glabrous, sakapeung jadi  glabrescent mun geus kolot;  panjangna 5 nepika ka 9 cm , rubak  2-5 ka 4: 5 di.  (anu tengah remen jadi pang gedé na). 

Di  Jawa utamina ieu tuwuh hirup di daérah anu perenahna 1000 nepika 1500 méter luhureun beungeut cai laut.  
Rumphius  anjeunna ngajelaskeun (II, kc. 186) dina nami Ampa cus latifolius salaku rungkun ageung, nepika sakapeung ngawujud tangkal.  
Kaina  hipu sareng henteu gaduh niléy ékonomi.

Guna jeung mangpaat 
Tina tangkalna, lamun diturih baris ngaluarkeun geutah / résin, kelirna  konéng pias, sakapeung konéng kolot  ogé konéng walirang.  Di Bali digunakeun pikeun ngalereskeun keris anu lesot tina gagangna, sabab sabada ieu  résin  garing, tiasa nahan barang logam anu dipasang jadi leuwih pageuh (Rumph.).  Laporan Jasper & Pirngadie (Vlechtwerk, kc. 67), yén  di Lombok ti den bělo, nami anu ogé tiasa dipendakan di De Clercq, ngamangpaatkeun ieu resin  pikeun kagunaan anu sarua.  Résin ieu, didéang dina  seuneu teras dicampur sareng minyak kalapa, dianggo pikeun meresihan awi, anu diwarnaan ku cai lisah sareng cai lém.  Lacquer ieu  gancang  garing  sareng di mana tos bérésna katembong rada ngagurilap.  

Daunna, numutkeun ka Rumphius, di Minahasa sok dipaké kokosok kana awak mangsa keur mandi.

Dicutat tuna
 
 

Tutuwuhan tropis  
Rutaceae
Utah mangrupa salah sahiji kagiatan pikeun ngaluarkeun eusi beuteung anu sipatna kapaksa ngaliwatan sungut atawa kadang-kadang ngaliwatan irung .

Sabab 
Utah bisa disababkeun ku rupa-rupa kaayaan; diantarana meureunan salaku réspon spésipik kana maag atawa racun, atawa bisa ogé salaku réspon anu teu spésipik sekuela tina sawatara kalainan mulai tina tumor uteik jeung naékna tekenan intrakranial nepi ka beunang ku radiasi pengion anu loba teuing. Rarasaan hayang utah biasana mah disebut seueul, tapi kadang ogé henteu miheulaan utah.

Rujukan

Tumbu kaluar
ᮔᮥᮏᮥᮜ᮪ ᮊ ᮠᮤᮏᮤ ᮞᮤᮞ᮪ᮒᮤᮙ᮪ ᮇᮁᮒᮧᮌᮢᮖᮤ ᮠᮞᮤᮜ᮪ ᮊᮛᮡ ᮙᮞᮛᮊᮒ᮪ ᮞᮥᮔ᮪ᮓ ᮔᮥ ᮍᮝᮨᮀᮊᮥ ᮃᮊ᮪ᮞᮛ ᮏᮩᮀ ᮞᮤᮞ᮪ᮒᮤᮙ᮪ ᮊᮃᮊ᮪ᮞᮛᮃᮔ᮪ ᮕᮤᮊᮩᮔ᮪ ᮔᮥᮜᮤᮞ᮪ᮊᮩᮔ᮪ ᮘᮞ ᮞᮥᮔ᮪ᮓ. ᮃᮊ᮪ᮞᮛ ᮞᮥᮔ᮪ᮓ ᮍᮛᮥᮏᮥᮊ᮪ ᮊ ᮃᮊ᮪ᮞᮛ ᮞᮥᮔ᮪ᮓ ᮊᮥᮔ ᮔᮥ ᮊᮥᮀᮞᮤ ᮓᮤᮕᮊᮦ ᮞᮠᮔ᮪ᮒᮩᮔ ᮒᮤ |᮱᮴| ᮔᮨᮕᮤ ᮊ |᮱᮸|.

ᮞᮏᮛᮂ 
ᮞᮜᮤᮃᮔ᮪ ᮒᮤ ᮃᮊ᮪ᮞᮛ ᮞᮥᮔ᮪ᮓ ᮊᮥᮔ, ᮊᮃᮓᮘᮔ᮪ ᮞᮥᮔ᮪ᮓ ᮇᮌᮦ ᮊᮥᮀᮞᮤ ᮝᮔᮧᮂ ᮏᮩᮀ ᮞᮘᮘᮛᮠ ᮞᮤᮞ᮪ᮒᮤᮙ᮪ ᮃᮊ᮪ᮞᮛ ᮜᮤᮃᮔ᮪ᮔ, ᮓᮤ ᮃᮔ᮪ᮒᮛᮔ:
 ᮃᮊ᮪ᮞᮛ ᮕᮜᮣᮝ ᮃᮒᮝ ᮃᮊ᮪ᮞᮛ ᮕᮢ-ᮔᮌᮛᮤ ᮃᮔᮥ ᮓᮤᮕᮊᮦ ᮕᮤᮊᮩᮔ᮪ ᮔᮥᮜᮤᮞ᮪ᮊᮩᮔ᮪ ᮘᮞ ᮞᮀᮞᮊᮨᮁᮒ, ᮓᮤᮕᮊᮦ ᮔᮨᮕᮤ ᮊ |᮷|,
 ᮃᮊ᮪ᮞᮛ ᮞᮥᮔ᮪ᮓ ᮊᮥᮔ ᮃᮔᮥ ᮓᮤᮒᮥᮛᮥᮔ᮪ᮊᮩᮔ᮪ ᮒᮤᮔ ᮃᮊ᮪ᮞᮛ ᮕᮜᮣᮝ.
 ᮃᮊ᮪ᮞᮛ ᮎᮎᮛᮊᮔ᮪ ᮃᮒᮝ ᮃᮊ᮪ᮞᮛ ᮏᮝ, ᮞᮎᮛ ᮅᮙᮥᮙ᮪ ᮙᮛᮨᮍᮔ᮪ ᮃᮞᮥᮕ᮪ᮔ ᮄᮞᮣᮙ᮪ ᮏᮩᮀ ᮊᮃᮓᮘᮔ᮪ ᮏᮝ ᮊ ᮎᮤᮛᮨᮘᮧᮔ᮪ (|᮱᮶|) ᮏᮩᮀ ᮕᮢᮤᮃᮍᮔ᮪ (|᮱᮷|),
 ᮃᮊ᮪ᮞᮛ ᮕᮨᮌᮧᮔ᮪, ᮅᮒᮙᮔ ᮓᮤ ᮜᮤᮀᮊᮥᮍᮔ᮪ ᮕᮞᮔ᮪ᮒᮢᮦᮔ᮪, ᮊᮥ ᮃᮞᮥᮕ᮪ᮔ ᮃᮏᮛᮔ᮪ ᮄᮞᮣᮙ᮪ ᮒᮤ ᮒᮒᮁ ᮃᮛᮘ᮪,
 ᮃᮊ᮪ᮞᮛ ᮜᮒᮤᮔ᮪, ᮙᮤᮙᮤᮒᮤ ᮓᮤᮕᮊᮦ ᮃᮠᮤᮁ |᮱᮹|, ᮓᮤᮝᮔᮧᮂᮊᮩᮔ᮪ ᮊᮥ ᮕᮀᮏᮏᮂ ᮝᮜᮔ᮪ᮓ.

ᮞᮎᮛ ᮛᮨᮞ᮪ᮙᮤ, ᮕᮙᮛᮦᮔ᮪ᮒᮂ ᮏᮝ ᮊᮥᮜᮧᮔ᮪ ᮍᮜᮤᮝᮒᮔ᮪ ᮕᮨᮁᮓ ᮒᮅᮔ᮪ |᮲᮰᮰᮳| ᮌᮩᮞ᮪ ᮍᮛᮧᮏᮧᮀ ᮃᮊ᮪ᮞᮛ ᮞᮥᮔ᮪ᮓ ᮕᮤᮊᮩᮔ᮪ ᮕᮊᮦᮅᮔ᮪ ᮞᮕᮧᮕᮧᮆ.

ᮊᮧᮙ᮪ᮕᮥᮒᮨᮛᮤᮞᮞᮤ 
ᮊᮧᮙ᮪ᮕᮥᮒᮨᮛᮤᮞᮞᮤ ᮃᮊ᮪ᮞᮛ ᮞᮥᮔ᮪ᮓ ᮔᮜᮤᮊ ᮙᮨᮓᮁᮔ ᮕᮥᮘᮣᮤᮊᮞᮤ ᮛᮨᮞ᮪ᮙᮤ ᮍᮩᮔᮃᮔ᮪ ᮃᮊ᮪ᮞᮛ ᮞᮥᮔ᮪ᮓ ᮒᮤ ᮕᮙᮛᮦᮔ᮪ᮒᮂ ᮏᮝ ᮊᮥᮜᮧᮔ᮪. ᮎᮧᮔ᮪ᮒᮧ ᮙᮤᮙᮤᮒᮤ ᮑᮆᮒ "ᮃᮊ᮪ᮞᮛ ᮕᮊᮥᮃᮔ᮪" ᮓᮤᮔ ᮝᮔ᮪ᮓ ᮇᮒ᮪ᮖ᮪.

ᮞᮜᮤᮃᮔ᮪ ᮒᮤ ᮆᮒ, ᮓᮤᮔ ᮒᮅᮔ᮪ |᮲᮰᮰᮸| ᮌᮩᮞ᮪ ᮙᮨᮓᮜ᮪ ᮃᮊ᮪ᮞᮛ ᮞᮥᮔ᮪ᮓ ᮅᮔᮤᮎᮧᮓᮨ ᮙᮩᮔᮀ ᮑᮙ᮪ᮕᮥᮁᮔᮊᮩᮔ᮪ ᮒᮤᮔ ᮅᮔᮤᮎᮧᮓᮨ |᮲᮰᮰᮸| ᮃᮔᮥ ᮓᮤᮞᮥᮞᮥᮔ᮪ ᮊᮥ ᮓᮤᮃᮔ᮪ ᮒᮢᮨᮞ᮪ᮔ ᮔᮥᮌᮢᮠ ᮏᮩᮀ ᮊᮥᮞ᮪ᮔᮨᮒ᮪ (|᮲᮰᮰᮵|). ᮅᮔᮤᮎᮧᮓᮨ ᮒᮦᮂ ᮕᮢᮧᮞᮨᮞ᮪ ᮓᮤᮌᮤᮒᮜᮤᮞᮞᮤ ᮃᮔᮥ ᮘᮤᮞ ᮙᮔ᮪ᮒᮥᮃᮔ᮪ ᮊ ᮕᮙᮊᮦ ᮍᮨᮒᮤᮊ᮪ ᮃᮊ᮪ᮞᮛ ᮞᮥᮔ᮪ᮓ ᮓᮤᮔ ᮊᮧᮙ᮪ᮕᮥᮒᮨᮁ, ᮞᮔᮏᮔ᮪ ᮎᮔ᮪ ᮘᮤᮞ ᮙᮎ ᮔᮞ᮪ᮊᮂ ᮃᮊ᮪ᮞᮛ ᮞᮥᮔ᮪ᮓ ᮞᮎᮛ ᮇᮒᮧᮙᮒᮤᮞ᮪.

ᮞᮥᮞᮥᮔᮔ᮪ ᮃᮊ᮪ᮞᮛ ᮞᮥᮔ᮪ᮓ 
ᮃᮊ᮪ᮞᮛ ᮞᮥᮔ᮪ᮓ ᮓᮤᮝᮍᮥᮔ᮪ ᮊᮥ ᮞᮘᮘᮛᮠ ᮊᮧᮙ᮪ᮕᮧᮔᮦᮔ᮪, ᮓᮤ ᮃᮔ᮪ᮒᮛᮔ:
 ᮃᮊ᮪ᮞᮛ ᮍᮜᮌᮨᮔ
 ᮗᮧᮊᮜ᮪ ᮙᮔ᮪ᮓᮤᮛᮤ
 ᮃᮊ᮪ᮞᮛ ᮞ᮪ᮝᮛ
 ᮒᮔ᮪ᮓ ᮘᮎ
 ᮃᮀᮊ

ᮃᮊ᮪ᮞᮛ ᮞ᮪ᮝᮛ

ᮃᮊ᮪ᮞᮛ ᮍᮜᮌᮨᮔ

ᮛᮛᮀᮊᮦᮔ᮪ 

ᮓᮥᮙᮞᮁ ᮊᮔ ᮕᮒᮨᮙ᮪ᮕᮒᮔᮔ, |᮱᮴| ᮛᮛᮀᮊᮦᮔ᮪ ᮓᮤᮘᮌᮤ ᮏᮓᮤ:
 ᮛᮛᮀᮊᮦᮔ᮪ ᮜᮥᮠᮥᮁ = |᮵| ᮛᮥᮕ
 ᮛᮛᮀᮊᮦᮔ᮪ ᮠᮔ᮪ᮓᮕ᮪ = |᮲| ᮛᮥᮕ
 ᮛᮛᮀᮊᮦᮔ᮪ ᮞᮏᮏᮁ = |᮶| ᮛᮥᮕ

ᮃ. ᮛᮛᮀᮊᮦᮔ᮪ ᮜᮥᮠᮥᮁ

ᮘ᮪. ᮛᮛᮀᮊᮦᮔ᮪ ᮠᮔ᮪ᮓᮕ᮪

ᮎ᮪. ᮛᮛᮀᮊᮦᮔ᮪ ᮞᮏᮏᮁ

ᮃᮀᮊ 

ᮓᮤᮔ ᮒᮥᮜᮤᮞᮔ᮪, ᮃᮀᮊ ᮓᮤᮝᮒᮨᮞᮔ᮪ ᮊᮥ ᮒᮔ᮪ᮓ ᮕᮤᮕ ᮃᮏᮨᮌ᮪  | ... |.
ᮎᮧᮔ᮪ᮒᮧ:  = 2023

ᮎᮧᮔ᮪ᮒᮧ ᮓᮤᮕᮊᮦᮔ ᮃᮊ᮪ᮞᮛ ᮞᮥᮔ᮪ᮓ

ᮜᮓᮢᮀ
ᮃᮚ ᮠᮤᮏᮤ ᮛᮥᮕ ᮞᮒᮧ ᮼᮒᮤᮊ᮪,
ᮆᮀᮊᮀ-ᮆᮀᮊᮀ,ᮆᮀᮊᮀ-ᮆᮀᮊᮀ,
ᮞᮧᮊ᮪ ᮜᮥᮜᮥᮙ᮪ᮕᮒᮔ᮪ ᮓᮤ ᮎᮄ,
ᮃᮛᮤ ᮘᮍᮥᮔ᮪ ᮃᮛᮦᮊ᮪ ᮞᮛᮥᮕ ᮕᮤᮊᮦᮔ᮪ ᮜᮔ᮪ᮎᮂ.

ᮛᮦᮖᮦᮛᮦᮔ᮪ᮞᮤ

ᮒᮥᮙ᮪ᮘᮥ ᮜᮥᮃᮁ 
 Konvérsi Aksara Latin - Aksara Sunda, reujeung font aksara Sunda.
 Masangkeun Otomatis (font installer) Aksara Sunda
 Aksara Sunda Kuno

Unak-anik budaya Sunda
ᮙᮥᮀᮊᮤᮔ᮪ ᮙᮊ᮪ᮞᮥᮓ᮪ ᮃᮔ᮪ᮏᮩᮔ᮪ ᮃᮁᮒᮤᮊᮨᮜ᮪ ᮄᮉ:

 ᮃᮊ᮪ᮞᮛ ᮞᮥᮔ᮪ᮓ ᮘᮊᮥ
 ᮃᮊ᮪ᮞᮛ ᮞᮥᮔ᮪ᮓ ᮊᮥᮔ
Hoé bogo; hoé korod; Calamus heteroideus nyaéta tutuwuhan anu asalna tina kulawarga Arecaceae. Loba kapanggih hirup di pulo Jawa jeung Sumatra, di Sumatra ieu tutuwuhan disebutna uwi sabut lilin.
Hoé ieu mangrupikeun jinis anu paling loba katempo hirup  di pulo Jawa, hirup ti mimiti daérah anu perenahna  600 nepi ka 1500 méter. Hoé karod disebut ku Hasskarl (Het Nut, No 376) C viminalis, Willd.

Habitat
Ieu tutuwuhan loba kapanggih hirup di tempat anu hieum, perenahna dina 800 - 1450 méter luhureun beungeut cai laut. Digunung Cakrabuana hoé jinis ieu loba kapangih hirup di daérah anu perenahna 1000-1100 méter luhureun beungeut cai laut.

Ciri mandiri
Ngarungkun, jangkungna bisa nepi ka 8 méter, buleudan tangkalna 1 cm, panjang buku-bukuna kurang leuwih 10 cm. Hoé bogo mah henteu pati panjang tangkalna, arang langka akapanggih hirup di saluhurun 16 méter.<ref name=“Heyne”> Panjang dauna bisa nepika 75 cm, palapahna mibanda kelir héjo kalawan katutupan ku cucuk anu kelirna semu konéng, panjang cucukna 2-15 mm. Panjang gagang dauna 25 cm, panjang rakis (tulang daun) 50 cm. Daunna ngawujud pita ukuranna 15x1.5 cm diwangun ku 20 anak daun di unggal sisina, daun palebah luhurna ogé carucukan lemes. Kembangna panjang, aya kana 90 cm, kelirna héjo. Ukuran buahna 1.2 cm, héjo semu konéng, sikina hiji buleudana 0.7 cm.

Guna jeung mangpaat
Éta hoé remen dimangpaatkeun pikeun rupa-rupak karajinan anyaman sarupaning wawadahan, korsi, jeung sajabana, ogé  dijieun rupa-rupa tali.

Dicutat tina

Tutuwuhan tropis
Tutuwuhan industri
Tutuwuhan Indonésia
Arecaceae
Hoé kasur; Calamus ornatus nyaéta hiji tutuwuhan anu asalna tina kulawarga Arecaceae. Loba kapanggih hirup di pulo Bornéo, Jawa, Malaya, Pilipina, Sulawesi, Sumatera, Thailand.
Hoé ieu dina basa Indonésia sok disebut ogé : rotan tulang, rotan minong dina basa iInggris dipiwanoh Calamus rotang
. Ieu tutuwuhan pituin ti India, Sri lanka, jeung Myanmar. Ieu Tutuwuhan kagolongkeun tutuwuhan ngarambat, anu dimangpaatkeun pikeun bahan nyieun parabot kayaning, karinjang, iteuk, korsi, jeung rupa-rupa parabot séjéna.

Ciri mandiri
Tangkalna ajeg kaluhur, kuat pisan, salah sahiji spésiés, hoé panggedéna anu dipikanyaho.  Spésiés ieu langkung kandel, sanajan kitu ieu hoé teu pati kuat lamun dijieun tali pikeun meungkeut.
Kurang leuwih 10 méter ti handap taneuh nepi kaluhur, tangkalna ajeg tur lempeng. Saenggeusna tidinya tangkal jadi leutik kalawan nyampay ditangkal séjén, panjangna bisa nepika 200 métér. Palebah dieu ieu hoé leuwih leuleus tur rata dina gedé jeung kandelna. Dauna anu carucukan ngabantu ieu tangkal bisa nyampay dina tangkal séjén, panjang dauna 60 - 80 cm kalawan dua baris cucuk anu nyingareup ka tukang.
Kembangna ngumpul  dina nanggarna, disimbutan ku daun anu carucukan.
Buahna bisa didahar bijil dipalebah luhurna, sisitan imbricate anu ngagurilap,  coklat semu beureum. Mibanda resin beureum astringen anu  dina dunia médis jeung komérsial ieu dipiwanoh darah naga (dragon's blood).

Dicutat tina

Tutuwuhan tropis
Tutuwuhan Indonésia
Arecaceae
Kippah atawa kipa, Ogé dipikawanoh salaku yarmulke nyaéta topi satengah buleud atawa lempeng nu bentukna jiga piring, biasana dijieun tina lawon, mindeng dipaké ku lalaki Yahudi Ortodoks pikeun nyumponan sarat adat anu diatur ku sababaraha pihak pejabat halachik ortodoks anu sirahna ditutupan sapopoé, jeung kadang dipaké ku lalaki jeung kadang ku awéwé di masarakat Konsérvatif jeung Pembaruan nalika keur ngadu'a.

Tipe jeung variasi

Référénsi
Modeu atawa fésyen () mangrupa ungkara éstétis anu populér dina hiji waktu, mangsa, tempat jeung dina kontéks husus, utamana dina papakéan, sarampah, gaya hirup, asésoris, dangdanan beungeut, gaya buuk, jeung proporsi awak. Sedeng trén sorangan hartina téh hiji éksprési éstétis anu anéh jeung mindeng lumangsung leuwih péndék tibatan sa-usum, modeu ogé mangrupa hiji éksprési has tur dirojong ku industri anu sacara tradisional patali jeung usum modeu jeung koléksi.  Gaya mangrupa éksprési anu lumangsung salila loba usum-usuman jeung mindeng dipatalikeun jeung gerakan budaya jeung pananda sosial, lambang, kelas, jeung budaya (misalna Barok, Rococo, jsb.). Nurutkeun pamadegan ti saurang sosiolog Pierre Bourdieu, fésyen hartina "modeu panganyarna, pangabéda panganyarna."

Référénsi
Tuma nyaéta sajenis parasit anu nguseup getih anu biasana hirup dina sirah. Kutu bikang bisa ngendog nepi ka genep endog sapoé. Endog ieu napel tuluy dina buuk . Endog ieu bakal netes saenggeus sakitar 8 poé.

Tuma sumebarna téréh ngaliwatan toélan jeung buuk nu loba kutuan. Tuma ogé bisa luncat kana sirah ngaliwatan sisir, topi, anggel jeung anduk.

Ubar-ubar 

 Crotamiton
 Bénzéna héksaklorida
 Malathion

Rujukan 

 https://web.archive.org/web/20080502161652/http://www.salindah.com/farmasianis/head%20lice.htm
Insékta
'H. Roy B.B. Janis, S.H., M.H.  '() nyaéta salah saurang politikus Indonesia. Lahir kalayan nami Roy Binilang Bawatanusa Janis. Sacara umum, masarakat terang anjeunna salaku salah sahiji inohong  GMNI sareng  PDIP sanaos anjeunna ayeuna parantos ngantunkeun partai kusabab konflik internal di 2005.

Sejarah Pendidikan 
Anjeunna ngalengkepan pendidikan dasar di Surabaya, teras SMP di Kanisius College Jakarta sareng neraskeun pendidikan menengah na di SMA Santa Theresia. Roy ngalanjutkeun kuliah di FHUI, Departemen Hukum Konstitusi. Penugasan sarjana terakhir na nalungtik hubungan présidén-wakil présidén anu dijudulan "Posisi Tilu Wakil Présidén numutkeun Hukum Konstitusi Indonésia". Samentawis éta, pendidikan formal anu terakhir nyaéta S-2 ti Militer Hukum Militer (STHM), kalayan judul tésis "Analisis Juridis tina Palaksanaan sareng Impak tina Memorandum of Understanding Pamaréntah Indonésia sareng GAM".

Diuji ku Ismail Suny nalika sidang tés 

"Nalika kuring réngsé nyerat skripsi di Fakultas Hukum, Universitas Indonésia, pengawas kuring, Mr. Harmaily Ibrahim SH. (almarhum) nyarankeun yén skripsi kuring, judulna "Posisi Tilu Wakil Présidén Nurutkeun Undang-Undang Konstitusi Indonésia" dijantenkeun buku. Saran ieu henteu kaleuleuwihi sabab saatos ujian skripsi anu dilakukeun langsung ku Prof. Dr. Ismail Suny, SH., MCL. Anjeunna dipasihan skor pangluhurna, nyaéta "A" sareng kuring bahkan ditawisan anjeunna janten tenaga pengajar anu nalika éta masih kurang, "émut Roy nalika ngaluncurkeun tésisna anu parantos dirobih janten buku" Wakil Présidén atanapi Sahabat ? " akhir Juni 2008 katukang.

Dina waktos éta, sanés paménta dosén henteu disahkeun. Roy henteu nyebarkeun skripsi ogé daék janten dosen. Nanging, saatos langkung ti 20 taun, skripsi katingalina langkung lengkep sareng parantos diterbitkeun. Roy ogé réktor sakola swasta swasta di Jakarta. "Kuring tungtungna tiasa minuhan paménta dua dosen kuring," saur lega.

Sejarah Perjalanan Politik 
Kegiatan dina bidang politik dimimitian nalika diajar sarjana di Fakultas Hukum, Universitas Indonésia ti saprak 1977, sareng anu sanésna, salaku administrator Sénat Mahasiswa FH UI, Pupuhu Komisariat FHUI GMNI, aktip dina Gerakan Koperasi diantara generasi ngora sareng naratas ngadegna KOPINDO (Koperasi Pemuda Indonésia). Kegiatan partéi dimimitian taun 1986 salaku anggota PAPPU Pusat (panitia Pemilihan Umum Pusat) PDI, dituturkeun ku kagiatan salaku anggota DPD PDI DKI Jakarta 1994-1999.

PDI sareng Politik 90an 
Dina 1996, tilu taun saatos "Kajadian Kongrés Medan" anu nyababkeun PDI janten " Kubu Megawati]" sareng " Kubu Soerjadi" ku  Orde Baru, aya serangan di kantor DPP  PDI Pro Mega anu kasohor ku " Kajadian 27 Juli"  teu lami saatos anjeunna kapilih janten Ketua DPD PDI.
Nu babar taun 1957
Nu pupus taun 2020
Id:Roy B.B. Janis
En:B.B. Janis
simple:B.B. Janis
Jv:Roy Binilang Bawatanusa Janis
Ms:Roy Binilang Bawatanusa Janis
Bjn:Roy Binilang Bawatanusa Janis
Handiwung (Oncosperma tigillarium syn. O. filamentosum) nyaéta hiji tutuwuhan anu asalna tina kulawarga Arecaceae. Kagolongkeun kana tutuwuhan palma loba kapanggih hirup di rawa-rawa Asia Tenggara, mimiti ti Indocina nepika  Kalimantan.

Ciri mandiri
Tangkalna nunggal, jangkung bisa nepika 25 méter. Sakumaha ilaharna tutuwuhan tina marga palma, tangkal handiwung ogé henteu mibanda dahan. Anak tangkalna bijil disakuriling tangkal indungna dina kaayaan rapet, ngawangun hiji dapuran anu dieusi ku kurang leuwih 50 tangkal. 
Tangkal jeung dauna carucukan heuras jeung panjang sarta mibanda kelir hideung, Daunna majemuk ngentep menyirip tunggal / (pinnatus) kawas di dékor.
Kai handinwung kawilang kuat, henteu gampil bobo. Loba dimangpaatkeun di daérah Sumatra pikeun tihang-tihang tunjel imah-imah di sisi susukan di Sumatra jeung Kalimantan. Numutkeun pamanggih arkéologi di daérah Jambi némbongkeun ayana sésa-sésa tihang/tunjel imah tina kai ieu, aya luhureun taneuh gambut tina abad ka 11- abad 13.

Dicutat tina

Tutumbu ka luar
 Deskripsi singkat di pascoa.org.au

Arecaceae
Tumbuhan industri
Kategori :Tutuwuhan tropis
Spesialisasi médis nyaéta cabang prakték médis anu difokuskeun kana kelompok pasén, panyakit, kaahlian, atawa filosofi anu husus. Sababaraha contona nyaéta spésialis budak (pédiatri), kanker (onkologi), atawa parawatan primer (kadokteran kulawarga). Saenggeus lulus ti sakola kadokteran, saurang dokter biasana ngalanjutkeun atikan kadokteran maranéhanana dina widang kadokteran husus kalawan ngaréngsékeun résidénsi sababaraha taun pikeun jadi spésialis médis.

Spésialisasi médis bisa diklasipikasikeun jadi sababaraha sumbu atawa widang, saperti:

 Rentang umur pasén,
 Panyakit jero atawa pangbedaheun,
 Sipatna diagnostik atawa terapeutik, jeung
 Dumasar kana organ atawa dumasar kana teknik.

Tempo ogé 

 Dokter spésialis

Référénsi
Oftalmologi atawa Optalmologi nyaéta studi anu nalungtik ngeunaan panyakit panon. Sumber lian ngajélaskeun yén optalmologi nyaéta spésialisasi élmu kadokteran anu mokuskeun dina diagnosa menerkeun jeung nyegah karuksakan, cidera jeung panyakit panon pikeun kabéh individu ti sakabéh umur. Dokter anu nyokot spésialisasi dina widang optalmologi ieu mampu ngadiagnosis jeung menerkeun sagala aspék-aspék panyakit panon, sarta bisa ngalakukeun operasi anu kompléks pikeun nyalametkeun tetempoan pasén. Optalmologi mangrupa salah sahiji widang kadokteran anu teu biasa jeung nyaris kabéh dokter anu nyokot spésialisasi ieu mangrupa ahli dina dua widang maranéhna anu lain ukur spésialisasi panon hungkul, namung ogé dokter bedah anu ahli pisan. Optalmologi ngalakukeun tés-tés anu hésé dina panon, kalayan ngadétéksi masalah pasén jeung tuluy ngaresépkeun pangubaran/tatamba. Salaku dokter bedah, dokter anu nyokot widang ieu bakal ngalakukeun pembedahan anu kompléks tur hésé pikeun menerkeun tetempoan pasén.

Ngubaran Gangguan Panon 
Dina hal pangubaran ieu, biasana masarakat ngan mariksakeun panon sabot pasén ieu mikabutuh tasma atawa salaku bagéan tina pamariksaan médis total, jeung ngan penderita gangguan serius anu kudu mangkat ka oftamologis. Lamun geus mulai muncul gangguan panon, maka dokter bakal ngalakukeun pamariksaan jeung nalika masalahna éta téh kasalahan réfréktif (teu bisa fokus kalawan bener) dokter bakal méré saran ka penderita pikeun ka optométris waé sangkan dibéré tasma, tapi lamun penderita mikabutih pangubaran koréktif husus, maka pasén atawa penderita ta bakal dikirim ka praktisi oftalmik (dokter spésialis masalah panon, tapi moal bakal ngalakukeun pembedahan.

Rujukan 

 
Kedokteran
Kesehatan
Mata
Optométri mangrupa propési parawatan kaséhatan anu ngalibatkeun pamariksaan panon jeung sisitim visual anu lumaku pikeun manggihan cacat atawa kalainan sarta ngaresépkeun koréksi kalainan réfraksi maké tasma atawa lénsa kontak jeung pangubaran panyakit panon.

Tradisionalna mah, widang optométri dimimitian kalawan menerkeun kasalahan bias ngaliwatan pamakéan tasma. Optométri modérén kiwari geus mekar jeung waktu nu matak kurikulum atikan ogé ngawengku panalungtikan anu signifikan dina diagnosis jeung ménéjemén panyakit panon, di sababaraha nagara di dunya, di mana profési ieu diadegkeun jeung diatur.

Dokter panon (ogé katelah salaku dokter optométri di Amerika Sarikat jeung Kanada, ku gelar anu leuwih luhur di Inggris Raya jeung di sakabéh dunya pikeun maranéhanana anu mibanda gelar O.D.) nyaéta profési ahli parawatan kasehatan anu biasana nyadiakeun parawatan panon primér ngaliwatan pamariksaan panon anu kompréhénsif. Maranéhna ngadiagnosis jeung menerkeun sababaraha kalainan tetempoan kaasup kalainan réfraksi sarta sababaraha panyakit panon. Dokter panon biasana gawé bareng jeung pagawé parawatan panon anu séjénna saperti dokter panon jeung ahli tasma pikeun ngalayanan parawatan panon anu boga kualitas jeung éfisien pikeun masarakat umum.

Optométri
Owar; Flagellaria indica nyaéta tutuwuhan anu asalna tina kulawarga Flagellariaceae. Loba kapanggih hirup di wewengkon tropis Asia Tenggara, Polinésia, Australia ogé aya di nagara India jeung Bangladesh.

Ngaran séjén 
Owar mibanda ngaran daérah anu béda-béda, kayaning: 
Malaysia : Rotan dapit, Rotan laki, Ritan lanang
Bangka : Rotan mambang
Jawa : Wowo
Ambon : Ai wara, wala, walo
Ternaté : Oerioma
Minahasa : Pondos im bakayu

Ciri mandiri
Tangkalna panjang ngarambat/nyampay kana tangkal séjén, remen kapanggih hirup nepika panjangna 15 méter. Tangkalna kawas tiwu, buleudan tangkalna nepika  15 mm. Daunna, henteu  buluan, panjangna 10 nepika 40 cm, rubak 5 nepi ka 20 mm. Kembangna bodas tur seungit wujudna malai, panjang 10 nepika 25 cm. Buahna teu bisa didahar, sikina beureum semu héjo, diaméter 5 mm, ilaharna sikina ngan hiji.

Dicutat tina

tutuwuhan tropis
Flagellariaceae
Tali said; Cyanotis axillaris; nyaéta hiji tutuwuhan anu asalna tina kulawarga Commelinaceae. Ieu kagolongkeun kana jukut anu loba kapanggih hirup di wewengkon Asia tenggara, Australia kidul, China kidul. Jukut ieu loba kapanggih hirup di sisi leuweung, sisi kebon, galengan sawah, jeung taneuh negrak anu teu kaurus.
Numutkeun laporan Plant of the wold online, tali said loba kapanggih hirup di Nagara jeung wewengkon  : Bangladesh, Kamboja, China Himalaya kidul, Hainan, India, Jawa, Laos, Malaya, Myanmar, Nepal, Philippines, Queensland, Sri Lanka, Taiwan, Thailand, Vietnam, Australia beulah kulon.

Ngaran séjén
Tali said umumna disebutna Creeping Cradle Plant, dina basa séjén kayaning:
China : qiao bao hua; India : baghanulla, kattu-mullen-keera, mullatota-kura; Pilipina : alikbangon, kulasin-marintek; Inggris: blue ears, spreading dayflower, water cyanotis.

Dicutat tina

Tutuwuhan tropis
Tutuwuhan ubar
Commelinaceae
Laja goah; Lengkuas melaka; (Alpinia malaccensis) nyaéta tutuwuhan anu asalna tina kulawarga  Zingiberaceae. ieu tutuwuhan loba kapanggih hirup di  India wétan, nepika  Indocina beulah wétan, Indonésia jeung  Pilipina.

Ngaran séjén
Laja goah mibanda ngaran daérah anu béda-béda kayaning: saya (Aceh); seruleu (Gayo); tugala (Nias); bunglai laki-laki, bolang, kĕpolang, langkuas malaka, makui malaka (Mly.); siga (Plg.); sĕsuk, susuk (Lamp.); laja gowah, raja gowah (Sd.); kamijara (Jw.); lawasa malaka (Ambon); laäwasé wakan (Seram); madamongé (Halm., Ternate)).

Ciri mandiri 

Terna ajeg kaluhur, jangkung 2—4 m, tangkal, daun, beuti, jeung kembangna  lamun digesek atawa diturih baris ngaluarkeun bau anu mandiri. Helaian daun lanset heureut, 40—90 cm x 7(—20) cm, méncos ka tungtung; ilaharna buluan di palebah handapna, atawa sahenteuna aya di sisi handap tulang daun; palapahna anu deukeut jeung daunna ogé  buluan; ligula rata, nepika 1 cm, buluan; gagang daun  3–7 cm.

Dicutat tina

Baca ogé 
  2014. "Chemical composition and locomotors activity of essential oils from the rhizome, stem, and leaf of Alpinia malaccensis (Burm.f.) Roxb of Indonesian spices". J. Appl. Pharmaceut. Sci. 4(1): 52-56 .
 Riyanto, A., Retno Yunilawati, dan Chicha Nuraeni. 2012. "Isolasi Metil Sinamat dari Minyak Atsiri Laja Gowah (Alpinia malaccensis (Burm.f.))" Jurnal Kimia dan Kemasan 34(2): 237-242.

Pranala luar 

 E-Monocot: Alpinia malaccensis (Burm.f.) Roscoe 
 India Biodiv.: Alpinia malaccensis (Burm.f.) Roscoe
 Dr.F., Ph.: Tagbak-babae 

Zingiberaceae
tutuwuhan tropis
tutuwuhan ubar
Parahulu; Amomum compactum nyaéta tutuwuhan anu asalna tina kulawarga jahé-jahéan. Tutuwuhan tina kulawarga ieu dipikawanoh alatan ngahasilkeun rupa-rupa bahan ubar, utamana tina buah jeung beutina (false cardamom). Dina waktu anu geus kaliwat, ngaran marga Amomum pikeun nyebut kana ratusan spésiés empon-empon. Tapi kiwari sababaraha jinis geus ngarandapan parobahan dina runtuyan generana, saperti Aframomum K. Schum., Alpinia Roxb., Elettaria Maton, Zingiber G.R. Boehmer jeung anu séjéna. Sanajan kitu marga  Amomum Roxb. kudu ditempo deui leuwih jero.

Spésiés jeung sebaran 
Dihandap ieu ngaran-ngaran tina spésiés Amomum anu kamashur. Ngaran ilmiahna numutkeun de Guzman & Siemonsma (1999), Verheij & Coronel (1997), serta Seidemann (2005). ngaran-ngaran satempatna anu nuturkeun ka pamanggihna Heyne (1987) .

Dicutat tina 

Zingiberaceae
Tutuwuhan tropis
tutuwuhan ubar
Jarong lalaki; Achyranthes aspera; nyaéta tutuwuhan anu asalna tina kulawarga Amaranthaceae. Loba kapanggih hirup di sakuliah wewengkon tropis, jarong sok disebut ogé jarong wungkul, अपामार्ग Apamarga (Sanskerta)). Ieu tutuwuhan loba kapanggih hirup di sababaraha tempat mangrupa rungkun. Ieu tutuwuhan kasebut  spésiés invasif di sababaraha daérah, kaasup sababaraha daérah di Kepulauan Pasifik.

Ciri mandiri 
Jukut jarong mibanda ciri anu mandiri, tangkalna ngawujud siku opat kalayan mibanda loba dahan; daunna nunggal kalayan mibanda cupat, wujudna lonyod kawas endog. Panjang daun kurang leuwih 1,5-10 cm, palebah luhur jeung handap daun baruluan.

Guna jeung mangpaat 
Akar  jarong sok dimangpaatkeun pikeun ngubaran galingging jeung bareuh balukar tina gondongeun. Hasiat jarong ieu alatan kandungan/sipat antiinflamasi anu dipibanda ieu tutuwuhan.
Sagigireun éta, jarong ogé mibanda éfék farmakologis séjén anu mibanda kagunaan pikeun ngubaran kasakit  gondongeun. Sebut waé, jarong bisa nguatkeun otot jeung urat anu kaku balukar tina serangan kasakit gondongeun ieu.

Kandungan kimia 
Dumasar kana panalungtikan anu geus dilakukeun, dipikanyaho ti sakabéh bagéan tutuwuhan jarong ieu mibanda:  reilosa, galaktosa, glukosa, akirantin, alkaloid. Sikina mibanda kandungan sapogenin, hentriakontan. Akarna mibanda kandungan triterpenoid,saponin, cedysterone.

Ékologi 
Jarong mangrupa tutuwuhananan anu ngarungkun, hirupna nahun kalayan jangkungna bisa nepi ka 1 méter, hirup liar di sisi jalan, taneuh kosong, di tegalan, hirup di daérah landeuh nepi ka tonggoh, daérah garing anapon jemlék. Tangkalna ngawangun kai wujudna siku opat dahana héjo semu coklat. Daun nunggal bijil pasingareup-singareup, buleud lonyod  puhuna méncos. Kembangna bijil dina bulir/gagang anu panjang, tungtungna ajeg, bijil dina tungtung gagangna, kelirna bulao. Bulir buah leutik, buleud tur teuas.

Dicutat tina

Tutumbu kaluar 

 Flora of North America
 GRIN Species Profile
 Pacific Island Ecosystem at Risks

Tutuwuhan Indonésia 
Tutuwuhan ubar
Tutuwuhan tropis
Kategori :Amaranthaceae
Antanan lembut; antanan leutik; hydrocotyle splendens nyaéta hiji tutuwuhan anu asalna tina kulawarga Araliaceae. Antanan lembut sok disebut ogé kakatuncaran.  Antanan lembut loba kapanggih hirup naplok dina galengan sawah , tambakan balong, sisi susukan,  sisi jalan, ogé kapanggih hirup ngampar di tegalan jeung kebon. Antanan, mikaresep taneuh anu beueus tapi negrak tina cahaya panon poé. Areuy na ngampar luhureun taneuh, dauna laleutik kelirna héjo.  Antanan téh tutuwuhan pituin ti Asia Tenggara , tina kulawarga Apiaceae. Tapi aya usulan pikeun dipindahkeun kana kulawarga Araliaceae.

Ngaran séjén
Antanan mibanda ngaran anu béda-béda di unggal daérah, kayaning : Peugaga (Acéh ), jalukap (Banjar ), Kajalukap (dayak), daun kaki kuda (Melayu ), ampagaga (Batak ), antanan, dulang sontak(Sunda ), gagan-gagan, rendeng, cowek-cowekan, pane gowang (Jawa ), piduh (Bali ), bebele (Lombok ), sandanan (Irian) broken copper coin, semanggen (Indramayu,Cirebon), pagaga (Makassar ), daun tungke (Bugis ), Pigago (Minang ), daun tapak kudo (Solok ), jelukap/jalukap (Kutai /Borneo).

Guna jeung mangpaat
Antanan di India sok digaringkeun, tuluy di tinyuh ku cai panas, cenah  ieu dipercaya pikeun ngajaga sangkan panjang ingetan. 
Antanan seger bisa dimangpaatkeun pikeun lalab, kalayan mibanda hasiat pikeun meresihan getih tur jeung meresihan peujit/padaharan. 
Sarta kagunaan séjén tina antanan, ngubaran raheut, wasir, darah tinggi, TBC, anti oksida, jeung sajabana.

Dicutat tina
 
 
 
Kategori :Tutuwuhan tropis 
Kategori :Tutuwuhan ubar 
Kategori :Araliaceae
Lolo kebo; Epipremnum pinnatum; Sirih gading nyaéta hiji  tutuwuhan anu asalna tina kulawarga Araceae. 
Loba kapanggih hirup ti mimiti  Australia kidul nepika  Malaysia jeung  Indochina nepi ka China kidul, Taiwan, Jepan, ogé  Melanesia jauh.
Ieu tutuwuhan mikaresep hirup di daérah landeuh kalawan taneuh beueus, dauna henteu ngarangrangan atawa héjo sapanjang taun. 
Lolo kebo kiwari loba ngahaja dipelak diburuan pikeun papaés, sarta mibanda niléy ékonomi anu lumayan.

Gallery

Dicutat tina

Tutuwuhan tropis
Araceae
Paku rané (Selaginella deoderleinii) nyaéta sakumpulan tutuwuhan anu asalna tina kulawarga Selaginellaceae.  Ieu tutuwuhan ngarekahan binihna tina  spora, ku kituna ieu tutuwuhan sok di sebut  tutuwuhan paku (Pteridophyta). Sok padahal, numutkeun paniténan  ngaliwatan  téknik molekuler kiwari kanyahoan  paku rané téh sabangsana jeung paku kawat, kumpay , jeung Isoetes ngahiji dina  hiji divisi  divisio, Lycopodiophyta, anu ogé masih kénéh barayana tina  Tracheophyta lianna, tayalian  "tutuwuhan paku anu sajati"  jeung "tutuwuhan anu sikian" .

Ciri mandiri 
Rané mibanda daun  leutik jeung basajan (disebut mikrofil) anu ngawujud sisit gepéng naplok henteu aya cupatna, ogé heterosporik (menghasilkeun dua tipe spora anu béda ukuranna). Bijil daun jeung dahan henteu udar tina gulungan, kawas paku anu sajati. Ku kituna kumpay jeung rané memang heunteu kagolongkeun kana paku, sok sanajan disebut paku.

Budidaya 
Sababaraha jinis paku rané dipikawanoh kalawan dibudidayakeun pikeun tutuwuhan hias, kayaning: 
 S. kraussiana
 S. moellendorfii
 S. erythropus
 S. uncinata
 S. lepidophylla
 S. braunii

Dicutat tina 

 Lycopodiophyta
 Selaginella
Kategori : Tutuwuhan tropis